section_heading: Android 3.x Honeycomb
paragraph_text: Inačicom 3.0, početkom 2011. godine, Android ulazi na tržište tablet računala. Ova inačica namijenjena je samo za tablet uređaje, zbog čega nije bio dostupan izvorni kôd ove inačice. Prvi uređaj koji je imao ugrađeni Android 3.0 bio je Motorolin Xoom koji je izašao samo dva dana nakon službenog izlaska Honeycomba. Za potrebe ove inačice prilagođena je tipkovnica, traka s obavijestima spuštena je na dno ekrana, uveden je dvostupčani pogled na kontakte te su podržani višejezgreni procesori. Tijekom godine izdane su još dvije inačice. Android 3.1 koji nudi mogućnost promjene veličina ikona na zaslonu, podršku za vanjske uređaje poput tipkovnice, miša, igračih palica i slično. Poboljšan je i rad WiFi prijemnika. Android 3.2 je najnovija inačica Honeycomba izašla 15. srpnja 2011. godine koja je dodatno optimizirala rad hardverskih komponenti i olakšala pristup sadržaju na SD kartici kod sinkronizacije podataka.<ref><ref><ref>